སྤྱི་ཡོངས་ནས་དེང་སང་ཆོས་ལ་དོ་སྣང་ཡོང་སྟངས་ཤིག་དང༌།བྱེ་བྲག་ཏུ་རྒྱུ་འབྲས་ཀྱི་རྣམ་གཞག་བཤད་པའི་ཆོས་བརྒྱུད་ལ་དོ་སྣང་གསར་པ་ཞིག་དང༌།དེའི་ནང་ཚན་ནས་སངས་རྒྱས་པའི་ཆོས་ལ་དོ་སྣང་ཡོང་བ།གནས་སྟངས་དེ་འདྲ་ཞིག་རེད་འདུགང་ཚོས་དེ་སྔ་བོད་ལ་ཆ་ཚང་མཐོང་གི་ཡོད་མ་རེད།འཛམ་གླིང་གི་ཕྱི་ལོག་དེ་མཐོང་གི་ཡོད་མ་རེད།སོ་སོའི་ཉེ་འཁོར་མ་གཏོགས་དོ་སྣང་ཡོད་མ་རེད།མགོ་སྟོད་ང་ཚོ་རྒྱ་གར་ལ་སླེབས་ཚར་ཙམ་དང་དེ་ནས་དངོས་པོའི་ཡར་རྒྱས་ཤུགས་ཆེན་པོ་ཕྱིན་པའི་གནས་ཚུལ་མཐོང་དུས་ཡིད་སྨོན་སྐྱེས་ནས་ང་ཚོ་བོད་པ་ཧ་ཅང་རྗེས་ལུས་རེད་འདུག་བསམ་པ་ཞིག་བྱུང་སོང༌།ཧ་ལམ་བོད་པ་ཡིན་ཞེས་ལབ་དུས་འཚེར་སྣང་བྱེད་དགོས་པ་ལྟ་བུ་བྱུང་སོང༌།ལག་པར་ཕྲེང་བ་ཞིག་ཁྱེར་བ་ཡིན་ན་ཡང་རྗེས་ལུས་ཀྱི་རྣམ་པ་མཚོན་གྱི་ཡོད་པ་ལྟ་བུ་བྱུང་བ་རེད།